
Sülysáp Város Önkormányzata
Képviselő-testületének
Egészségügyi és Szociális Bizottsága

Elnökétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 8688-8/2014

Előterjesztést készítette: Kántor Erzsébet testületi ügyintéző
Előterjesztés elkészítésének időpontja: 2014. szeptember 11.

Előterjesztést véleményezi: -

Döntés módja: nyílt szavazás, egyszerű szótöbbség 

Mellékletek: Beszámoló (előterjesztéshez csatolva)

E L Ő T E R J E S Z T É S

Sülysáp Város Önkormányzata Képviselő-testületének

2014. szeptember 18-án tartandó munkaterv szerinti ülésére

5. napirendhez

Tárgy: Egészségügyi és Szociális Bizottság éves beszámolója
Tisztelt Képviselő-testület!

Az Önkormányzat Szervezeti és Működési Szabályzatáról szóló 14/2009. (XII. 22.) önkormányzati rendelet 43. § (12) bekezdése alapján a bizottságok rendszeresen beszámolnak munkájukról.
Kérem az Egészségügyi és Szociális Bizottság beszámolójának szíves megtárgyalását és elfogadását.

…/2014. (IX. 18.) ÖKT határozati javaslat

Sülysáp Város Önkormányzatának Képviselő-testülete az SZMSZ 43. § (12) bekezdése alapján az Egészségügyi és Szociális Bizottság előző évi munkájáról szóló beszámolóját elfogadja.
Határidő: azonnal

Felelős: a bizottság elnöke

Sülysáp, 2014. szeptember 11.


Szücsi Csaba s.k.


elnök

Láttam!

Sülysáp, 2014. szeptember 11.

Tóth Krisztina s.k.

jegyző

 MELLÉKLET

Beszámoló

Az Egészségügyi és Szociális Bizottság munkájáról

Az Egészségügyi és Szociális Bizottság feladatai:

· dönt a hatáskörébe utalt ügyekben;

· A Képviselő-testület döntéseinek előkészítése érdekében megvitatja és állást foglal a feladatkörébe tartozó ügyekben, beleértve a képviselő-testületi előterjesztések véleményezését is,

· Előkészíti a munkatervben meghatározott előterjesztéseket, 

· Közreműködik a feladatkörébe tartozó önkormányzati rendeletek és határozatok előkészítésében,

· Javaslatot tesz a Képviselő-testület hatáskörébe tartozó és a bizottság feladatkörét érintő személyi kérdésekben.

Az Egészségügyi és Szociális Bizottság minden hónapban ülésezett. 

2013. IV. negyedévétől - 2014. januárig végzett munkája:

Az Egészségügyi és Szociális Bizottság 2013. IV. negyedévében a beérkezett és elbírált átmeneti segélyek esetében 178.100 Ft-ról, rendkívüli gyermekvédelmi támogatásra 77.000 Ft-ról döntött. A karácsonyi tartós élelmiszercsomag akciót a Bizottság minden évben átgondoltan, az előző évek tapasztalatából merítve a rászorulók körét folyamatosan bővítve valósította meg.  (Így a 2013-as év végén is.) Ugyancsak fontosnak tartottuk, hogy a hideg idő beálltával a Bizottság tűzifát is tudjon biztosítani a legrászorultabb családoknak. Ennek megszervezésében és természetesen a kiválasztásban is fontos szerepet töltött be a Bizottság.  

2014. január hónapban a következő összegeket ítélte meg a bizottság:

Önkormányzati segély: 132.505,- Ft.

2014 januárjától a törvényi változásokat követve a helyi szociális rendelet is változott. 2014. február hónaptól kikerült a bizottság hatásköréből az önkormányzati segélyek elbírálása. 

Az Egészségügyi és Szociális Bizottság 2014. februártól augusztusig végzett tevékenységéről az alábbi tájékoztatást nyújtom:

A Bizottság a munkaterve szerint ülésezett. A bizottsági üléseken a napirend szerint tárgyalta a hatáskörébe utalt pontokat. A bizottság javaslatokat fogalmazott meg a képviselő-testületnek. Külön kiemelem, hogy 2014. 08 hóban a Központi Konyha vezetői pályázatára beérkezett anyagokat tekintette át a bizottság, majd egyfajta előszűrést alkalmazva az aktuális bizottsági ülésen meghallgatta a 4 legjobb pályázatot benyújtó jelentkezőt és 2 főt javasolt a képviselő-testületi meghallgatásra.  

A Bizottságban folyó informális munkáról

2014 nyarán a védőnői körzetek átgondolása miatt a Bizottság személyes egyeztetésre kérte fel a védőnőket. 

A fentiekben részletezett munkára hivatkozva kijelenthető, hogy Bizottságunk meggyőződése, hogy Sülysáp Város szociális kérdései messze túlmutatnak a klasszikus értelemben vett Egészségügyi és Szociális Bizottság feladatán, munkáján. Eredményesnek és a jövőre nézve kívánatosnak tartja és a Bizottság feladatának tekinteni a fentebb említett és a törvényben megfogalmazott munka mellett az informális munkát is. 

Kérem a beszámoló megvitatását és elfogadását.

Sülysáp, 2014. szeptember 09.


Szücsi Csaba


Egészségügyi és Szociális 


Bizottság Elnöke

